Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) **Ministrstvo za notranje zadeve, Policija,** Štefanova ulica 2, Ljubljana, objavlja javni natečaj za zasedbo prostega uradniškega delovnega mesta za določen čas za čas opravljanja pripravništva, in sicer:

**kriminalistični inšpektor - pripravnik** (šifra DM 74022) v Generalni policijski upravi, Nacionalnem forenzičnem laboratoriju, Oddelku za fizikalne preiskave.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* opravljeno osnovno usposabljanje za obravnavo in varovanje tajnih podatkov (kandidat ga lahko opravi v okviru izbirnega postopka),
* državljanstvo Republike Slovenije s stalnim prebivališčem v Evropski uniji,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dajanja, ki se preganja po uradni dolžnosti,
* da nima dvojnega državljanstva,
* da ni član politične stranke in o tem poda pisno izjavo,
* veljavno vozniško dovoljenje B-kategorije,
* da so bili varnostno preverjeni v obsegu in na način, kot je določen v Zakonu o organiziranosti in delu v Policiji, in da zanje ne obstaja varnostni zadržek (navedeno se izvede v okviru izbirnega postopka).

**Prednost pri izbiri bodo imeli kandidati s pridobljeno najmanj visokošolsko strokovno ali visokošolsko univerzitetno izobrazbo s področij strojništva, kovinarstva, fizike ali metalurgije ali najmanj visokošolsko strokovno ali visokošolsko univerzitetno izobrazbo druge smer z dokončano srednješolsko izobrazbo strojne smeri.**

Naloge delovnega mesta:

* izvajanje nalog po programu pripravništva,
* po naročilu nadrejenega opravlja druge naloge s svojega področja.

Posebnosti delovnega mesta: neenakomerni delovni čas (razpored).

**Pri objavljenem delovnem mestu gre za delo z laboratorijsko tehniko na področju forenzično-balističnih preiskav orožja in izstrelkov ter pisanje strokovnih poročil o preiskavah.**

V Pravilniku o trajanju pripravništva, načinu, poteku in programu usposabljanja pripravnikov (Uradni list RS, št. 28/09) je v 2. členu navedeno, da je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Kandidatov, za katere bo iz vlog razvidno, da so že bili zaposleni in so že pridobili ustrezne delovne izkušnje za opravljanje dela na stopnji, za katero je po tem razpisu predvideno, da se kandidat usposobi, ne bomo vključili v izbirni postopek.

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena,
2. izjavo kandidata, da:
* je državljan Republike Slovenije s stalnim prebivališčem v Evropski uniji,
* ima znanje uradnega jezika,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* nima dvojnega državljanstva,
* ni član politične stranke,
* ima veljavno vozniško dovoljenje B-kategorije.
1. izjavo, da za namen tega postopka dovoljuje Ministrstvu za notranje zadeve pridobitev podatkov iz 2. točke iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila),
2. izjavo kandidata, da soglaša z varnostnim preverjanjem v obsegu in na način, kot je določen v Zakonu o organiziranosti in delu v policiji.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav ter razgovora oziroma s pisnim preverjanjem kandidatovega znanja, če bo to potrebno.

Kandidati, ki ne bodo izpolnjevali natečajnih pogojev se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) ne bodo uvrstili v izbirni postopek.

Z izbranim kandidatom bo sklenjeno delovno razmerje **za določen čas 10 mesecev za čas opravljanja pripravništva** in s polnim delovnim časom. Izhodiščni plačni razred na razpisanem delovnem mestu je 26. Izbrani kandidat bo delo opravljal v prostorih Nacionalnega forenzičnega laboratorija, Vodovodna cesta 95, Ljubljana, oziroma v drugih uradnih prostorih organa.

Kandidati pošljejo prijavo preko spletne strani **https://kadri.mnz.gov.si/delovna-mesta/** ali v pisni obliki na priloženem obrazcu **"Vloga za zaposlitev"**, v zaprti ovojnici, na naslov **MNZ RS, Štefanova ulica 2, 1501 Ljubljana**, z označbo **"za javni natečaj – kriminalistični inšpektor - pripravnik, št. 1100‑219/2023"** na spodnji levi oz. zadnji strani ovojnice, in sicer **v roku 30 dni** po objavi na osrednjem spletnem mestu državne uprave GOV.SI in Zavodu RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov **gp.mnz@gov.si**, pri čemer veljavnost prijave ni pogojena z elektronskim podpisom.

Obvestilo o končanem postopku javnega natečaja bo objavljeno na osrednjem spletnem mestu državne uprave GOV.SI https://www.gov.si/.

Informacije o delovnem področju: Primož Poženel, Oddelek za fizikalne preiskave, tel. št. 01 428 55 85. Informacije o izvedbi postopka: Ivana Marinović, Urad za organizacijo in kadre, tel. št. 01 428 50 17.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za moške in ženske.